דריק רוז במינסוטה – מה לעזאזל?
ברוב הכתבות שלי יש שאלה בכותרת ומנסים לענות עליה בפוסט. כך זה יקרה במה שתקראו עוד מעט על ברוק לופז והריבאונד שלו. עכשיו מינסוטה החתימה את דריק רוז שמצטרף לג'ימי באטלר הפצוע וטאג' גיבסון תחת טום ת'יבודו במינסוטה. מעבר לרצון של ת'יבודו להביא כמה שיותר שחקנים משיקגו (קרלוס בוזר ורוני ברואר פנויים, לואל דנג וג'ואקים נואה בקבוצות שישמחו להיפטר מהן), יש פה קבוצה במאבק על הפלייאוף.
מה בעצם מינסוטה מרוויחה כאן? יש להם מספיק שחקנים חסרי קליעה שיכולים לחדור וליצור נקודות ושניים שעושים זאת בצורה יעילה יותר מרוז – אנדרו וויגינס וג'מאל קרופורד. רוז של השנה מאוד לא יעיל מהבחינה של חדירה ויצור נקודות, מה שהוא אמור לדעת לעשות הכי טוב. הוא לא פליימייקר או שומר שיכול להועיל ומינסוטה גם ככה לא צריכה רכז כשיש לה את טיוס ג'ונס הלא-מנוצל וג'ף טיג הסולידי.
יכול להיות שנראה יותר דקות של שני גארדים, בדומה למה שהצעתי באחד הטורים האחרונים? יכול להיות שכן. רוז לא כל כך מתאים להרכב כזה – הוא לא שומר בכלל (שילוב שלו עם וויגינס/קרופורד יהיה אסון הגנתי) או יכול לשחק בלי הכדור. שחקנים חופשיים אחרים אולי יכלו להועיל יותר – טוני אלן יכל לעזור מאוד בהגנה למשל. מסיבה כלשהי הם הלכו על רוז. יכול להיות שאצל המאמן הישן הוא יהיה סקורר טוב ויצליח להשאיר את הקבוצה בתמונת הפלייאוף, אבל מישהו באמת קונה את זה?
מנפצים סטיגמות – האם ברוק לופז ריבאונדר גרוע?
בניצחון של הלייקרס על המג'יק היום ברוק לופז סיים עם 27 נקודות ו-0 ריבאונדים. הוא השחקן הראשון שגובהו מעל 2.10 מ' (7 פוט) שמסיים משחק עם מעל 25 נקודות ו-0 ריבאונדים מאז 1967. לופז היה ריבאונדר מצויין בעבר – 3 עונות עם מעל 7.5 ריבאונדים למשחק ועוד אחת עם 7.4. השנה הוא ירד ל-3.7 ריבאונדים ב-22 דקות לערב. איך שחקן כל כך גדול לוקח כל כך מעט ריבאונד? אנחנו כאן בשביל לחקור.
קודם כל נתחיל מלדבר על ריבאונד ההתקפה שלו. לופז לא חיית צבע בהתקפה – הוא זורק פי 2.5 יותר מחוץ לקשת מאשר מתחת לסל במשחק נתון. לכן יש לו רק 2 הזדמנויות לריבאונד התקפה במשחק, הנתון השלישי הכי נמוך בין שחקנים בגובה 2.13 מ' ומעלה אחרי דירק נוביצקי ודראגן בנדר (מבין אלו שמשחקים לפחות 20 דקות למשחק). האיכות של הריבאונדים עצמם, לעומת זאת, שונה לחלוטין. הוא לוקח 46.6% מסך כל הריבאונדי התקפה שהוא יכול מעשית להגיע אליהם במשחק, שלישי בליגה אחרי סטיבן אדאמס וטייסון צ'נדלר בתנאים שהוצגו מקודם. חלק משמעותי מהריבאונדים שלו לא באו אחרי מאבק על הכדור בניגוד להרבה ביג-מנים אחרים, אבל הוא ריבאונדר התקפה טוב בסך הכל. פשוט לא מגיע להרבה כדורים.
הצד היותר מעניין של המשוואה הוא ריבאונד ההגנה. סנטר אמור לקחת יותר מ-2.8 ריבאונדי הגנה למשחק על הנייר, ובהגנה הוא לרוב לא שומר על שחקני חוץ כך שהוא לא רחוק מהצבע בדומה למשחק ההתקפי. כאן הוא גם לא מגיע להרבה אפשרויות, הרבה בגלל מספר הדקות המצומצם שלו, אבל היעילות שלו מזעזעת. לוקח 50.8% מסך ריבאונדי ההגנה האפשריים, מקום אחד לפני אחרון בליגה כשאיתו בתחתית ריבאונדרים נוראיים אחרים (רובין לופז, פרנק קמינסקי, דראגן בנדר) או כאלה שמתרכזים יותר בחסימת שחקנים אחרים ומשאירים את הריבאונד לחברים לקבוצה (סטיבן אדאמס).
על הנייר אפשר לשייך את לופז לקבוצה השנייה. ג'וליוס רנדל, לונזו בול וקייל קוזמה ריבאונדרים טובים והרבה בזכותם הלייקרס קבוצת הריבאונד הראשונה בליגה. מבין השחקנים המשמעותיים בלייקרס הוא ראשון באחוז הריבאונד שהושג לאחר מאבק ובין האחרונים בכמות ההזדמנויות לריבאונד. מבחינת יחס הכדורים החוזרים (החלק מהכדורים שהוא משיג מסך כל ההזדמנויות) הוא די גבוה – שיעור דומה לבול וגבוה מרנדל וקוזמה. הוא מתרכז בלא מעט מקרים בבוקס-אאוט ומאפשר לחברים שלו להשיג את הכדורים החוזרים. ככה יש עוד שני שחקנים עם מעל 7 ריבאונדים למשחק לידו. ככה רג'י אוואנס סיים לידו עונה עם 11 ריבאונדים למשחק. בשורה התחתונה, הוא לא ריבאונדר רע; הוא מקריב את הכדורים החוזרים שלו למען הקבוצה.
ויקטור אולאדיפו – 2.2 חטיפות למשחק (הכי הרבה בליגה), מגן על 11.7 זריקות שנקלעות ב-44.5% מהשדה. מדברים הרבה על ההתקפה המעולה של אולאדיפו, אבל הוא הופך גם לאחד הגארדים השומרים הטובים בליגה. מפלצת ב-2 צדדי המגרש ואול-סטאר לגיטימי. פרנצ'ייז פלייר לכל דבר שקפץ מדרגה אצל מקמילן. השחקן המשתפר שלי.
לברון ג'יימס הוסיף 20.9 ניצחונות לקבוצה שלו לפי ESPN. כלומר, בלי לברון ועם שחקן ממוצע במקומו, לפי מדד ה-EWA, קליבלנד עם 17 ניצחונות באותו פרק זמן, מה שהיה שם אותם במקום האחרון בליגה. קבוצת תחתית בלעדיו. המועדון מאוד תלוי בו.
תודה רועי. ברוק לופז הוא סטרץ' 4 בגוף של סנטר כבד ומגושם, שלא לומר SG באופיו.
יש לו יכולות, אבל הוא פשוט לא שחקן יעיל.
לא פקטור בהגנה ובהתקפה לא מסוגל לשחק באמת בתפקידו, ואת מה שיודע לעשות לא עושה ברמה מדהימה שתחפה על כל החסרונות הנ"ל.
רנדל, לעומתו, זה שיחוק.
פשוט בולדוזר שלא רואה דבר מלבד פי-הטבעת.
אחרי שזילזלתי בו בעונה הקודמת התרשמתי ממש לטובה ממנו בתחילת העונה, והוא פורע עוד ועוד שטרות.
"נערי דקסטר" המושמצים חיוניים ללייקרס המתחדשת.
לופז לא מנוצל נכון לדעתי גם בלייקרס וגם בברוקלין. הוא יכול להיות אחלה רול פלייר בקבוצות עם פאוור פורוורד דומיננטי – משלים לדיוויס אם קאזינס עוזב או לפורזינגיס בעתיד.
קואץ' ניק השווה אותו לזאק רנדולף, ולדעתי זאת ההשוואה הקולעת ביותר.
לדעתי זו גם השוואה נכונה ואחלה מחמאה לרנדל, זיבו בשיאו בממפיס היה אחד הגבוהים היותר יעילים בליגה.
ת'יבודו לא מכיר מוות. הוא יודע שאנשים הולכים לפעמים. לפעמים הם חוזרים. לפעמים לא. לפעמים הוא לא רוצה שהם ילכו. אז הוא מחזיר אותם. פניהם מעוקמות ומעוותות בצורה של כאב כשהם חוזרים. ת'יבודו לא שם לב. זה הפרצוף שכולם עושים ליד ת'יבודו. רוז מתחנן להמתת חסד. ת'יבודו לא מכיר מוות.
ורוז יסיים בחראקירי.
הקרוס כבר לא מה שהייה.
מה לא היה לנו שם, רצועות ברגל השנייה?
אז אני אוהד מיני עכשיו שכל הסגל יהיה של שיקגו?
למה שקורה לרוז, העובדה שהוא חוזר כל פעם לת'יבודו, יש שם בפסיכולוגיה: תיסמונת שטוקהולם.
טום טיבודו = אריק מגנוס?
יש שני שחקנים בשם אקסיווייר בליגה כרגע… לך דע.
אייסמן, פיסטול פיט, ושוקולד לבן.
רנדל אם היה מקבל את הבמה מתחילת העונה היה מועמד יחד עם אולדיפו לתואר השחקן המשתפר (אולדיפו היה עדיין לוקח אבל יכל היה לו קייס לא קטן).
קצת קשה לי עם ההשוואה של רנדל לראנדולף, מכיוון ששני שחקנים עם סגנון שונה.
רנדולף היה חי באזור הצבע וחופר את דרכו לסל. ברגע שהגיע לממפיס הוא בכלל פרח והפך לשחקן אהוד אחרי שהושמץ כל השנים.
רנדל בהחלט יותר מזכיר לי את גרין מבחינת סגנון משחק. פאוור פורוורד שיכול לעשות הכל מלהוריד כדור לרצפה ולנהל מתפרצת ולשמור על כל עמדה (דבר שרנדל צריך להשתפר בו עדיין).
לפעמים, כשבונים קבוצה כדי שתהיה מאוד תלויה בשחקן אחד, מקבלים קבוצה כזאת.
קרופורד חסר קליעה ?
אתה בטוח בהצהרה הזו אולי תסתכל שוב על שיא הנקודות שלו 52. במדי הניקס נגד מיאמי הגדולה.
העובדה שהוא לא קולע מרחוק תחת תיבודו אומרת יותר על תיבודו מאשר עליו .
למה מיניסוטה נחתימים שחקן ?
למה שלא תשאל למה החתימו את.תיבודו ?
אז הנה ענית.לשאלה..
למה הוא יוצר נק מבידוד ?
זהו בדיוק תפקיד המאמן לדאוג למבטים פנויים לשחקנים שלו.
קרופורד חודר מצוין אתלטי בצורה לא רגילה ובגיל מתקדם מאד.
למיטב זכרוני הוא נכנס לליגה בשנת 2000 בגיל 19 מה שהופך אותו לקשיש במונחי כדורסל מקצועני בכלל , וסבא רבא במונחי נבא .
אז מה אפשר לצפות.ממנו שיעשה בבידודים ?
הכושר לא מה שהיה פעם .
האשמה היא חד משמעית בתיבודו ,מנהל גרוע ,מאמן גרןע ,מנהל משחק איום .
אבל הוא בדרך כלל היה יוצר מבידודים מאשר מלצאת על חסימות (שאת זה הוא עשה בגיל צעיר).
הוא יוצר מכדרור (ואחד הטובים בזה). הוא לא רץ על חסימות, בטח בגילו המתקדם (הוא לא אלן, מילר או המילטון).
גם הנקודות שלו שנה שעברה בקליפרס היו הרוב מאחד-על-אחד.
אבל מסכים שת'יבודו לא מוצלח בניהול ברוטציה ולא ממש הצליח להחדיר עדיין את ההגנה לשחקנים כמו וויגינס וטאונס.
לא בטוח שהוא היה הכי טוב שפנוי, אבל בכל מקרה – לא תמיד מי שהכי טוב הוא הכי מתאים.
ברוק לופז – כמו אחיו רובין – הם חסרי קילר אינסטינקט. חזקים וטובים, אבל לא מפחידים אף אחד, ולא ימכרו את אחותם עבור עוד ריבאונד.
מישהו יודע לפרט קצת על מדד ה-ewa שרועי הזכיר בהקשר של לברון? איך מחשבים? זה מדד מהימן? מי פחות או יותר מוביל את הליגה?
VA = Value Added is the estimated number of points a player adds to a team’s season total above what a "replacement player" (for instance, the 12th man on the roster) would produce. Value Added = ([Minutes * (PER – PRL)] / 67). PRL (Position Replacement Level) = 11.5 for power forwards, 11.0 for point guards, 10.6 for centers, 10.5 for shooting guards and small forwards.